ประกาศองค์การบริหารส่วนตำบลบางใบไม้ประกาศองค์การบริหารส่วนตำบลบางใบไม้เรื่องการดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐เกี่ยวกับข้อมูลข่าวสารส่วนบุคคลขององค์การบริหารส่วนตำบลบางใบไม้[๑] เพื่อให้เป็นไปตามความในมาตรา ๒๓ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ซึ่งกำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอองค์การบริหารส่วนตำบลบางใบไม้ในฐานะหน่วยงานการบริหารราชการส่วนท้องถิ่น ได้จัดระบบข้อมูลข่าวสารส่วนบุคคลขององค์การบริหารส่วนตำบลบางใบไม้ตามพระราชบัญญัติข้อมูลข่าวสารของราชการ พ.ศ. ๒๕๔๐ ดังนี้๑.ประเภทของบุคคลที่มีการเก็บข้อมูลไว้๑.๑ นายกองค์การบริหารส่วนตำบลบางใบไม้รองนายกองค์การบริหารส่วนตำบลบางใบไม้และเลขานุการนายกองค์การบริหารส่วนตำบลบางใบไม้๑.๒ ประธานสภาองค์การบริหารส่วนตำบลบางใบไม้รองประธานสภาองค์การบริหารส่วนตำบลบางใบไม้เลขานุการสภาองค์การบริหารส่วนตำบลบางใบไม้และสมาชิกสภาองค์การบริหารส่วนตำบลบางใบไม้๑.๓ พนักงานส่วนตำบล๑.๔ พนักงานจ้าง๒.ประเภทของระบบข้อมูลข่าวสารส่วนบุคคล๒.๑ ทะเบียนนายกองค์การบริหารส่วนตำบลบางใบไม้ รองนายกองค์การบริหารส่วนตำบลบางใบไม้ และเลขานุการนายกองค์การบริหารส่วนตำบลบางใบไม้๒.๒ ทะเบียนประธานสภาองค์การบริหารส่วนตำบลบางใบไม้รองประธานสภาองค์การบริหารส่วนตำบลบางใบไม้เลขานุการสภาองค์การบริหารส่วนตำบลบางใบไม้ และสมาชิกสภาองค์การบริหารส่วนตำบลบางใบไม้๒.๓ แฟ้มประวัติ บัตรประวัติพนักงานส่วนตำบล๒.๔ แฟ้มประวัติ บัตรประวัติพนักงานจ้าง๓.ลักษณะการใช้ข้อมูลตามปกติ๓.๑ นายกองค์การบริหารส่วนตำบลบางใบไม้รองนายกองค์การบริหารส่วนตำบลบางใบไม้ เลขานุการนายกองค์การบริหารส่วนตำบลบางใบไม้ประธานสภาองค์การบริหารส่วนตำบลบางใบไม้รองประธานสภาองค์การบริหารส่วนตำบลบางใบไม้เลขานุการสภาองค์การบริหารส่วนตำบลบางใบไม้และสมาชิกสภาองค์การบริหารส่วนตำบลบางใบไม้ ใช้เป็นหลักฐานในการดำรงตำแหน่ง๓.๒ พนักงานส่วนตำบลและพนักงานจ้าง ใช้ในการบริหารงานบุคคลขององค์การบริหารส่วนตำบลบางใบไม้๔.วิธีการตรวจดูข้อมูลข่าวสารของเจ้าของข้อมูล๔.๑ กรอกแบบฟอร์มขอตรวจดูข้อมูลส่วนบุคคลต่อเจ้าหน้าที่ผู้รับผิดชอบ๔.๒ นายกองค์การบริหารส่วนตำบลบางใบไม้หรือปลัดองค์การบริหารส่วนตำบลบางใบไม้ หรือผู้ที่ได้รับมอบหมายเป็นผู้พิจารณาอนุมัติ๕.วิธีการขอแก้ไขเปลี่ยนแปลงข้อมูลการแก้ไขเพิ่มเติมรายการแฟ้มประวัติบัตรประวัติพนักงานส่วนตำบลและพนักงานจ้าง มีแนวทางปฏิบัติดังนี้๕.๑ การขอแก้ไขวัน เดือน ปีเกิด ปฏิบัติตามระเบียบสำนักนายกรัฐมนตรีว่าด้วย การแก้ไขวัน เดือน ปีเกิด ในทะเบียนประวัติข้าราชการ พ.ศ. ๒๕๔๘๕.๒ การแก้ไขเพิ่มเติมรายการในทะเบียนประวัติ มีแนวทางปฏิบัติดังนี้๕.๒.๑รายการเปลี่ยนแปลงหรือเพิ่มเติมที่จะต้องแจ้งให้เจ้าหน้าที่ที่รับผิดชอบงานด้านบริหารงานบุคคลทราบเพื่อบันทึกในทะเบียนประวัติ- การผ่านการอบรม ดูงาน และการรับเครื่องราชอิสริยาภรณ์แจ้งการเปลี่ยนแปลงหรือเพิ่มเติมรายการดังกล่าว โดยแนบสำเนาหลักฐานที่เกี่ยวข้องจำนวน ๑ ชุด- การเพิ่มวุฒิการศึกษา ใช้หลักฐานสำเนาประกาศนียบัตรปริญญาบัตรและสำเนาใบแสดงผลการศึกษา (Transcript) จำนวน ๑ชุด- การเปลี่ยนชื่อตัว ชื่อสกุลให้แจ้งการเปลี่ยนแปลง โดยแนบสำเนาเอกสารหลักฐานการเปลี่ยนชื่อตัว ชื่อสกุลพร้อมแนบสำเนาทะเบียนบ้าน (ท.ร.๑๔) จำนวน ๑ ชุด- การเพิ่มเติมรายการอื่น ๆ เช่นการได้รับการคัดเลือกพนักงานดีเด่น เป็นต้น ให้ส่งสำเนาใบประกาศหรือหลักฐานอื่น ๆจำนวน ๑ ชุด๕.๒.๒ เอกสารหลักฐานที่ส่งให้เจ้าหน้าที่ที่รับผิดชอบงานด้านบริหารงานบุคคลต้องรับรองสำเนาถูกต้อง๖. แหล่งที่มาของข้อมูล๖.๑ นายกองค์การบริหารส่วนตำบลบางใบไม้รองนายกองค์การบริหารส่วนตำบลบางใบไม้ เลขานุการนายกองค์การบริหารส่วนตำบลบางใบไม้ประธานสภาองค์การบริหารส่วนตำบลบางใบไม้รองประธานสภาองค์การบริหารส่วนตำบลบางใบไม้เลขานุการสภาองค์การบริหารส่วนตำบลบางใบไม้และสมาชิกสภาองค์การบริหารส่วนตำบลบางใบไม้- เจ้าของประวัติผู้ดำรงตำแหน่ง- คำสั่งแต่งตั้ง- ประกาศผลการเลือกตั้ง๖.๒ พนักงานส่วนตำบล และพนักงานจ้าง- เจ้าของประวัติ- คำสั่งบรรจุ แต่งตั้ง โอน ย้าย เลื่อนระดับเลื่อนขั้นเงิน และคำสั่งอื่น ๆ ที่เกี่ยวกับการบริหารงานบุคคล- สัญญาจ้างพนักงานจ้างประกาศณ วันที่ ๒๙ มกราคม พ.ศ. ๒๕๕๘จำลอง เมืองราชนายกองค์การบริหารส่วนตำบลบางใบไม้ปริยานุช/ผู้จัดทำ๒๔ มีนาคม ๒๕๕๘วันทิตา/ผู้ตรวจ๒๔ เมษายน ๒๕๕๘[๑] ราชกิจจานุเบกษาเล่ม ๑๓๒/ตอนที่ ๒๔ ง/หน้า ๑๑๘/๑๙ มีนาคม ๒๕๕๘